કળશની બાજુમાં સાત ધ્વજાજી ફરકે છે. પ્રત્યેક રંગની ધ્વજાનો વિશિષ્ટ ભાવ છે. સાતેય ધ્વજાજી વાંસમાં પરોવાયેલાં છે કારણ કે શ્રીજીને વાંસ ખૂબ જ પ્રિય છે. સંવત ૧૮૭૮માં તિલકાયથી દામોદરજી મહારાજે શ્રીનાથજીને છપ્પનભોગ આરોગવવાનો મનોરથ કર્યો. છપ્પનભોગની તૈયારી થવા લાગી. આમંત્રણ પત્રિકાઓ મોકલવામાં આવી પણ શક્તિ, સમય અને સંપત્તિથી અશકત વૈષ્ણવો શ્રીજીનાં આ છપ્પનભોગના દર્શન કરી શકયા નહિ તેથી વૈષ્ણવોને વિરહ થયો. શ્રીજીએ દાઉજી મહારાજશ્રીને પ્રેરણા કરી, પરોક્ષ રીતે પોતાનું દર્શન અને સેવાનું સુખ આપવા કૃપા કરી.